**HÁZASSÁGI NÉVMÓDOSÍTÁS**

A házassági név az a név, amely az érintettet a házassági anyakönyvi bejegyzés alapján megilleti. A házasságot kötő személy a Polgári Törvénykönyvben felsorolt házassági névviselési formák közül választhat házassági nevet. A házassági névviselési forma – a házasság fennállása alatt, vagy annak megszűnése után – az érintett kérelmére módosítható.

A házassági névmódosítás után a személyes okmányokat ki kell cseréltetni.

Szükséges iratok:

A kérelmező személyazonosítására és magyar állampolgárságának igazolására szolgáló érvényes személyazonosító igazolvány, vezetői engedély vagy útlevél, és lakcímet igazoló hatósági igazolvány; valamint a házassági anyakönyvi kivonat.

Az eljárás illetéke 3.000.-Ft, melyet illetékbélyeg formájában kell leróni.